**Zápis z pracovného stretnutia k monografii Neplatená práca 02. 11. 2015**

1, Úvodné slovo na začiatku stretnutia mala prof. Uramová. Stručne zhrnula doposiaľ získané návrhy na písanie jednotlivých podkapitol monografie. Zároveň ešte otvorila diskusiu k minulotýždňovému upresňovaniu využívaniu pojmov EKONOMICKÉ a NEEKONONOMICKÉ prínosy neplatenej prace. Poukázala na viacero autorov, ktorí vo svojich publikáciách využívajú pojmy ekonomické a neekonomické súvislosti v rôznych oblastiach skúmania napr. (Benčo, Mlčoch, Korimová...). V rámci diskusie k tejto problematike doc. Martinkovičová prezentovala postoj, ktorý bol spojený s využívaním pojmov tak ako do teraz nakoľko z jej pohľadu to vhodne vystihuje skúmanú problematiku. Rovnako sa prikláňa k tomu, že je náročné urobiť „deliacu“ čiaru medzi tým, čo je ekonomické (kvantifikovateľné) a tým, čo je spojené s prínosmi, ktoré majú iný (mimoekonomický) charakter. prof. Uramová sa jednoznačne prikláňala k prezentovaným návrhom, ktoré predniesla doc. Martinkovičová, nakoľko takáto pojmológia je využívaná počas celého riešenia projektu.

2, V ďalšej časti stretnutia riešiteľského kolektívu odporúčala prof. Uramová p. Ľ. Kubišovej venovať svoju pozornosť sociálnemu kapitálu, nakoľko dobrovoľníctvu sa venuje prof. Orviská, čo bude predmetom písania podkapitoly venovanej individuálnemu blahobytu.

3, V rámci diskusie k jednotlivým podkapitolám Ing. Kaščáková stručne odprezentovala, čo bude predmetom písania podkapitoly, ktorá bude venovaná metodológii. Naznačila, že sa môže v tejto súvislosti vyskytnúť problém vedeckého prínosu uvedenej podkapitoly v rámci celej monografie. doc. Martinkovičová v tomto smere nevidí problém nakoľko predmetom písania tejto podkapitoly bude komplexný prístup k metodológii, ktorý bude v sebe zahŕňa prínosy, nedostatky ako aj riziká, ktoré vyplývali z nášho prístupu k zberu dát, ich vyhodnocovaniu a podobne. Uvedená podkapitola môže byť „obohatená“ tým, že sa tu odprezentujú aj prístupy zo zahraničia, ktoré sú blízke projektu VEGA. Podobne aj prof. Uramová v tomto smere naznačila, že uvedená podkapitola sa nebude vyznačovať „nižšou“ mierou vedeckosti, nakoľko získavanie údajov po ich samotné vyhodnocovanie je proces, ktorý zahŕňa v sebe rad činností, ktoré sú vedecké.

4, V závere stretnutia prof. Uramová poďakovala prítomným spoluriešiteľom za účasť a navrhla ďalší termín stretnutia na 20. 11., o 9:00 hod. v 323